BNK48

## Bangkok 48

BNK48 logo

**บีเอ็นเคโฟร์ตีเอต** (อังกฤษ: BNK48) เป็น**กลุ่มไอดอลหญิงของประเทศไทย** และเป็นวงน้องสาวของกลุ่มไอดอลญี่ปุ่น**เอเคบีโฟร์ตีเอต (AKB48)** ภายใต้แนวคิดร่วมกันคือ "ไอดอลที่คุณสามารถไปพบได้ ก่อตั้งโดยบริษัท **Independent Artist Management** เริ่มเปิดออดิชันครั้งแรกเมื่อกลางปี พ.ศ. 2559 เปิดตัวอย่างเป็นทางการเมื่อวันที่ 2 มิถุนายน พ.ศ. 2560 ด้วยสมาชิก 30 คน และเปิดตัวซิงเกิลแรกออกมาในชื่อ *อยากจะได้พบเธอ* เมื่อวันที่ 8 สิงหาคมในปีเดียวกัน สมาชิกของวงมีจำนวนไม่แน่นอนเนื่องจากมีการเปิดรับสมาชิกรุ่นใหม่และมีการจบการศึกษาอยู่ ปัจจุบันวงมีสมาชิกทั้งหมด 61 คน

ชื่อของวงนั้นตั้งตามชื่อย่อของ บางกอก (Bangkok) หรือ กรุงเทพมหานคร เมืองหลวงของประเทศไทย มีสีประจำวงเป็นสีม่วงอ่อนของดอกกล้วยไม้

บีเอ็นเคโฟร์ตีเอตมีวงน้องสาวหนึ่งวงคือ **ซีจีเอ็มโฟร์ตีเอต (CGM48)** ก่อตั้งเมื่อวันที่ 2 มิถุนายน พ.ศ. 2562 โดยมีที่ตั้งและทำกิจกรรมอยู่ที่จังหวัดเชียงใหม่เป็นหลัก

## ประวัติ

### **พ.ศ. 2554–2559: ก่อนการเปิดตัวและการออดิชัน**

ก่อนที่จะมีการประกาศอย่างเป็นทางการเกี่ยวกับการจัดตั้งวงบีเอ็นเคโฟร์ตีเอตในประเทศไทย เมื่อปี พ.ศ. 2554 ยะซุชิ อะกิโมะโตะ ผู้ก่อตั้งแฟรนไชส์เอเคบีโฟร์ตีเอต ได้ให้สัมภาษณ์กับนิตยสารจีคิว (GQ) และรายการทีวี วะรัตเตะ อีโตะโมะ ของประเทศญี่ปุ่นถึงความเป็นไปได้ในการจัดตั้งวงน้องสาวนอกประเทศญี่ปุ่นต่อจากวง**เจเคทีโฟร์ตีเอต (JKT48)** ซึ่งประเทศที่เป็นไปได้ก็คือประเทศไต้หวันและประเทศไทย

ช่วงปลายปี พ.ศ. 2556 โรส เอ็นเตอร์เทนเมนท์ แพ้การประมูลทีวีดิจิทัล หมวดหมู่เด็ก เยาวชน และครอบครัว ของกสทช. ทำให้เดินหน้าทำงานเกี่ยวกับดูแลศิลปิน จิรัฐ บวรวัฒนะ ประธานเจ้าหน้าที่บริหาร บริษัท โรส อาร์ทิสท์ แมเนจเม้นท์ (ปัจจุบัน) ได้ติดต่อ เอเคเอส บริษัทที่จัดการและบริหารกลุ่มไอดอลญี่ปุ่น เอเคบีโฟร์ตีเอต เพื่อขอสิทธิ์มาทำวงน้องสาวในประเทศไทย

ต่อมาเมื่อวันที่ 26 มีนาคม พ.ศ. 2559 ในงานคอนเสิร์ตจบการศึกษาของ มินะมิ ทะกะฮะชิ สมาชิกวงเอเคบีโฟร์ตีเอต ได้มีการประกาศอย่างเป็นทางการถึงการก่อตั้งวงน้องสาวต่างประเทศของเอเคบีโฟร์ตีเอตวงใหม่อีกสามวงด้วยกัน ซึ่งได้แก่วง**ทีพีอีโฟร์ตีเอต (TPE48)** ประเทศไต้หวัน, **เอ็มเอ็นแอลโฟร์ตีเอต (MNL48)** ประเทศฟิลิปปินส์ และ**บีเอ็นเคโฟร์ตีเอต (BNK48)** ประเทศไทย

เมื่อวันที่ 29 กรกฎาคม พ.ศ. 2559 โรส อาร์ทิสท์ จัดกิจกรรม "บีเอ็นเคโฟร์ตีเอตวีนีดยู" ที่เอ็มควอเทียร์ เพื่อประกาศเปิดรับสมัครรุ่นที่ 1 อย่างเป็นทางการ โดยเปิดออดิชันครั้งแรกสำหรับรุ่นที่ 1 ผ่านทางเว็บไซต์เมื่อวันที่ 29 กรกฎาคม ถึง 31 สิงหาคม มีผู้สมัครทั้งหมด 1,357 คน ซึ่งทางทีมงานได้คัดเลือกผู้เข้าสมัครจำนวน 330 คนให้ผ่านเข้ารอบออดิชันครั้งต่อไปในวันที่ 5 กันยายนและคัดเหลือ 80 คนในวันที่ 23 กันยายน นอกจากนี้วงยังมีแผนที่จะเปิดตัวสมาชิกรุ่นแรกภายในปี พ.ศ. 2559 แต่เนื่องจากเหตุการณ์สวรรคตของพระบาทสมเด็จพระปรมินทรมหาภูมิพลอดุลยเดช จึงทำให้วงต้องระงับกิจกรรมทั้งหมดชั่วคราวถึงวันที่ 18 ธันวาคม ซึ่งเป็นวันออดิชันรอบสุดท้ายที่คัดเลือกเหลือ 29 คนเป็นสมาชิกรุ่นแรกของวง

### **พ.ศ. 2560: การเปิดตัวครั้งแรกกับซิงเกิล *อยากจะได้พบเธอ, คุกกี้เสี่ยงทาย และ วันแรก***

เมื่อวันที่ 12 กุมภาพันธ์ พ.ศ. 2560 วงได้เปิดตัวสมาชิกรุ่นแรกในงาน "Japan Expo Thailand 2017" ต่อมาในวันที่ 13 เมษายน รินะ อิซึตะ สมาชิกวง**เอเคบีโฟร์ตีเอต** ประกาศว่าจะเข้าร่วมวงด้วย ทำให้สมาชิกในวงทั้งหมดเพิ่มเป็น 30 คนและเมื่อวันที่ 2 มิถุนายน วงได้เปิดตัวอย่างเป็นทางการในงาน BNK48 The Debut" พร้อมกับซิงเกิลแรกในชื่อ *อยากจะได้พบเธอ* ซึ่งประกอบด้วยเพลง 3 เพลงด้วยกัน อันได้แก่ "อยากจะได้พบเธอ" "ก็ชอบให้รู้ว่าชอบ" และ "365 วันกับเครื่องบินกระดาษ" พร้อมกับประกาศสมาชิกเซ็มบัตสึชุดแรกจำนวน 16 คน ซึ่งวงได้เปิดขายแผ่นซีดีของซิงเกิลนี้ในเฉพาะระยะเวลาสั้น ๆ โดยออกวางจำหน่ายเมื่อวันที่ 8 สิงหาคม และขายได้ 13,500 ชุด นอกจากนี้ วงยังได้จัดกิจกรรมงานจับมือเป็นครั้งแรกเมื่อวันที่ 27 สิงหาคม ที่เซ็นทรัลพลาซา บางนา มีผู้เข้าร่วมงานเกือบ 4,000 คน

ต่อมาวงได้เปิดตัวเพลง "คุกกี้เสี่ยงทาย" เป็นครั้งแรกในคอนเสิร์ต "2017 411 FANDOM PARTY IN BANGKOK" ร่วมกับ **ผลิตโชค อายนบุตร** และ **iKON** ที่รอยัลพารากอนฮอลล์ ซึ่งเป็นเพลงหลักของซิงเกิลในชื่อเดียวกันที่วางจำหน่ายในวันที่ 20 ธันวาคม จากนั้นวงได้แสดงเพลงนี้อีกครั้งในงาน "Japan Expo in Thailand 2017" เมื่อวันที่ 1 และ 3 กันยายน ร่วมกับกลุ่มดนตรีญี่ปุ่น World Order พร้อมกับเปิดตัวเพลงใหม่ในชื่อ "บีเอ็นเคโฟร์ตีเอต"

ในวันที่ 10 กันยายน วรรษมณฑ์ พงษ์วานิช (คิตแคต) หนึ่งในสมาชิกรุ่นแรกของวง ได้ประกาศจบการศึกษาเนื่องจากเหตุผลทางการศึกษาที่ต้องการศึกษาต่อทางสายแพทยศาสตร์ ซึ่งวงก็ได้จัดคอนเสิร์ตอำลาในวันที่ 23 กันยายน ที่ศูนย์การค้าเอ็มควอเทียร์ ต่อมาเมื่อวันที่ 31 ตุลาคม ไอรดา ธวัชผ่องศรี (ซินซิน) ได้ประกาศจบการศึกษาเช่นกัน โดยงานที่เธอเข้าร่วมเป็นครั้งสุดท้ายคือคอนเสิร์ตชื่อ "บีเอ็นเคโฟร์ตีเอต มินิไลฟ์แอนด์แฮนด์เชค" ซึ่งตรงกับวันที่ 18 พฤศจิกายน และภายในงานนี้วงก็ได้เปิดตัวเพลงใหม่ในชื่อ "พลิ้ว" แสดงโดยสมาชิกยูนิตพิเศษ 7 คน ซึ่งเป็นเพลงสุดท้ายที่ใช้ประกอบในซิงเกิล *คุกกี้เสี่ยงทาย*

เมื่อวันที่ 24 ธันวาคม ในงานคอนเสิร์ต "BNK48 We Wish You!" วงได้ประกาศก่อตั้ง**ทีมบีทรี (BIII)** ซึ่งประกอบด้วยสมาชิก 24 คน รวมถึงเปิดตัวซิงเกิลลำดับที่ 3 ในชื่อ *วันแรก* และเปิดการแสดงลำดับแรกของทีมบีทรีในชื่อ *ปาร์ตีกะฮะจิมะรุโย* ในเธียเตอร์ของวงภายในเดือนเมษายน พ.ศ. 2561

ในงานจับมือประจำซิงเกิล *คุกกี้เสี่ยงทาย* เมื่อวันที่ 13 มกราคม พ.ศ. 2561 มีการประกาศเพลงรองอีก 2 เพลงที่จะใช้ประกอบในซิงเกิล *วันแรก* ซึ่งได้แก่ "ประกายน้ำตาและรอยยิ้ม" และ "คำสัญญาแห่งคริสต์มาสอีฟ" ต่อมาเมื่อวันที่ 29 มกราคม เจตสุภา เครือแตง (แจน) ได้ประกาศจบการศึกษา เพราะได้รับโอกาสไปทำงานที่ประเทศญี่ปุ่น หลังจากนั้นมีการเปิดออดิชันสำหรับสมาชิกรุ่นที่ 2 ผ่านทางเว็บไซต์ตั้งแต่ 25 ธันวาคม พ.ศ. 2560 จนถึงวันที่ 1 กุมภาพันธ์ พ.ศ. 2561 มีผู้เข้าสมัครเป็นจำนวน 10,782 คน เมื่อวันที่ 3 กุมภาพันธ์ วงได้จัดงานมินิคอนเสิร์ตขึ้นในงานฟุตบอลประเพณีจุฬาฯ–ธรรมศาสตร์ ครั้งที่ 72 โดยแสดงหน้าอัฒจันทร์มหาวิทยาลัยธรรมศาสตร์ เมื่อวันที่ 7 กุมภาพันธ์ วงได้ประกาศจัดคอนเสิร์ตใหญ่ครั้งแรก โดยกำหนดจัดในวันที่ 31 มีนาคม ณ เอ็กซิบิชัน ฮอลล์ 106 ไบเทค บางนา หลังจากนั้น เมื่อวันที่ 9 กุมภาพันธ์ คริสติน ลาร์เซ่น (น้ำหอม) ได้ประกาศจบการศึกษาเพื่อไปศึกษาต่อที่ประเทศเดนมาร์ก ต่อมาในวันที่ 11 กุมภาพันธ์ ทรู คอร์ปอเรชั่น ได้เป็นบริษัทแรกที่ตั้งให้วงเป็นแบรนด์แอมบาสเดอร์และในวันที่ 22 กุมภาพันธ์ ทางทีมงานได้ประกาศรายชื่อผู้ผ่านเข้ารอบออดิชันรอบที่หนึ่งของรุ่นที่ 2 จำนวน 300 คน ในวันที่ 28 กุมภาพันธ์ วงได้รับเลือกเป็นทีมเชียร์หลักให้กับฟุตบอลทีมชาติไทย

เมื่อวันที่ 21 มีนาคม วงได้ประกาศรายชื่อผู้ผ่านเข้ารอบออดิชันรอบสุดท้ายจำนวน 94 คน โดยผู้เข้ารอบทั้งหมดได้ไปปรากฏตัวที่ดิจิตอลไลฟ์สตูดิโอเมื่อวันที่ 26–29 มีนาคม และ 2–3 เมษายน วันที่ 22 มีนาคม วงแสดงเพลง "วันแรก" ครั้งแรกในงานฟุตบอลชิงถ้วยพระราชทานคิงส์คัพ ครั้งที่ 46 ที่สนามราชมังคลากีฬาสถาน

### **พ.ศ. 2561: อัลบั้ม *ริเวอร์ และ* การเปิดตัวรุ่นที่ 2**

ในวันที่ 31 มีนาคม และ 1 เมษายน วงได้แสดงคอนเสิร์ตใหญ่ครั้งแรก "**STARTO**" ณ เอ็กซิบิชัน ฮอลล์ 106 ไบเทค บางนา ได้มีการเปิดตัวและแสดงเพลงใหม่ เช่นเพลง *Namida Surprise! (ประกายน้ำตาและรอยยิ้ม)* ซึ่งเป็นเพลงรองในซิงเกิล *วันแรก*, เพลง PARTY ga Hajimaru yo (ปาร์ตี้ในฝัน) จะเป็นเพลงที่ใช้แสดงในโรงละคร และเพลง *RIVER* ซึ่งจะเป็นเพลงอยู่ในอัลบั้ม

ในวันที่ 24 ถึง 27 มีนาคม วงเอเคบีโฟร์ตีเอตได้เปิดโอกาสให้สมาชิกจากวงบีเอ็นเคโฟร์ตีเอตสามารถเข้าร่วมสมัครงานเลือกตั้งเซ็มบัตสึประจำซิงเกิลที่ 53 ได้ โดยผู้ที่ติด 16 อันดับแรกจะได้รับตำแหน่ง "เวิลด์เซ็มบัตสึ" มีผู้ลงสมัครจากวงเป็นจำนวน 10 คน ได้แก่เฌอปราง, ไข่มุก, อิสึรินะ, มิโอริ, เจนนิษฐ์, จ๋า, นิ้ง, ซัทจัง, เคท, และมิวสิค เป็นครั้งแรกที่มีการอนุญาตให้วงน้องสาวนอกประเทศญี่ปุ่นเข้าร่วมได้

เมื่อวันที่ 29 เมษายน มีการประกาศสมาชิกรุ่นที่ 2 จำนวน 27 คน ในงาน Tokyo Idol Festival in Bangkok Comic Con 2018 ที่รอยัลพารากอนฮอลล์ สยามพารากอนและทางวงได้ปล่อย MV "RIVER" ให้ผู้เข้าชมในงานได้ชมเป็นครั้งแรก ก่อนปล่อยให้ได้ชมผ่านโซเชียลมีเดียต่างๆ ในวันที่ 30 เมษายน โดยมีการประกาศล่วงหน้าในวันเดียวกัน

วงได้เปิดรับสมัครรุ่นที่ 2 ตั้งแต่เดือนกุมภาพันธ์จนถึงเดือนเมษายน โดยคัดเหลือผู้สมัคร 94 คนสุดท้ายในวันที่ 20 มีนาคม และได้เปิดตัวสู่สาธารณะชนครั้งแรกเมื่อวันที่ 26–29 มีนาคม และ 2–3 เมษายน และได้เปิดตัวสมาชิกรุ่นที่สองอย่างเป็นทางการ 27 คน เมื่อวันที่ 29 เมษายนและทั้ง 27 คนนี้ได้ไปร่วมชมการแข่งขันฟุตบอลอุ่นเครื่องที่ทีมชาติไทยพบกับทีมชาติจีนเมื่อวันที่ 2 มิถุนายน ที่สนามราชมังคลากีฬาสถานด้วย โดยมีการประกาศล่วงหน้าเมื่อวันที่ 25 พฤษภาคม และเมื่อวันที่ 31 พฤษภาคม ได้ประกาศการวางจำหน่ายอัลบั้มแรกในชื่อ ***ริเวอร์***

วันที่ 17 กรกฎาคม ในงานเปิดตัวอย่างเป็นทางการของรุ่นที่ 2 ได้ประกาศซิงเกิลที่สี่ในชื่อ *คิมิวะเมโลดี* และเพลงรอง *ฤดูใหม่* ซึ่งเป็นเพลงที่มีเซมบัตสึเฉพาะรุ่นที่ 2 ต่อมาเมื่อวันที่ 5 สิงหาคม นายิกา ศรีเนียน (แคน) ได้ประกาศจบการศึกษา โดยงานที่เธอเข้าร่วมเป็นครั้งสุดท้ายคือการแสดงในโรงละครในวันที่ 26 สิงหาคม และในวันที่ 18-19 สิงหาคม ระหว่างงานจับมือ "Shonichi Handshake Event" วงได้ประกาศสมาชิกเซ็มบัตสึในซิงเกิลที่สี่ "เธอคือ...เมโลดี้" ซึ่งเป็นครั้งแรกที่เพิ่มสมาชิกจากเดิม เป็น 21 คน และเพลงรอง "หมื่นเส้นทาง" นอกจากนี้ยังมีภารกิจพิเศษสำหรับเซนเตอร์เพลง "หมื่นเส้นทาง" ซึ่งได้แก่ ปูเป้ จะต้องเป็นคนโปรดิวซ์คอนเสิร์ต ในชื่อ "BNK48 หมื่นเส้นทาง Challenge Project" โดยในการแสดงจะต้องให้คนที่ไม่เคยติดเซ็มบัตสึเพลงหลักทั้ง 4 ซิงเกิล ซึ่งได้แก่ เคท, น้ำใส, จิ๊บ, นิ้ง, และเปี่ยม แสดงในตำแหน่ง "เซนเตอร์" อย่างน้อยคนละ 1 เพลง ซึ่งจัดคอนเสิร์ตในวันที่ 23 ตุลาคม

ต่อมาวันที่ 15 กันยายน วงได้จัดคอนเสิร์ตแบบไม่คิดค่าใช้จ่ายที่รวมสมาชิกทั้งรุ่นที่ 1 และ 2 ไว้ด้วยกัน ในชื่อ ***BNK48 1st 2gether Concert*** ณ ลานกิจกรรมเซ็นทรัลเวิลด์ ซึ่งในงานนี้วงได้แสดงเพลง "*เธอคือ...เมโลดี้"* และเพลง "*หมื่นเส้นทาง*" เป็นครั้งแรก พร้อมยูนิตพิเศษของเฌอปรางและมิวสิค ในเพลง "*Temo Demo no Namida*" ซึ่งเป็นเพลงที่ทั้งสองคนได้แสดงในงานขอบคุณตำแหน่งเลือกตั้งเซ็มบัตสึประจำซิงเกิลที่ 53 ที่ประเทศญี่ปุ่น ต่อมาวันที่ 28 กันยายน เมษา จีนะวิจารณะ (เมษา) ได้ประกาศจบการศึกษา โดยงานที่เธอเข้าร่วมเป็นครั้งสุดท้ายคือ งานถ่ายรูปคู่ หรือ ทูช็อต (2-Shot) ต่อมาในวันที่ 30 กันยายน วงได้ประกาศซิงเกิล "BNK Festival" พร้อมสมาชิกเซ็มบัตสึ เพลงรองได้แก่ "คิดถึง...อีกแล้ว" และ "ถึงแม้จะมีน้ำตา พร้อมประกาศจัด**งานเลือกตั้งซิงเกิลที่ 6**

 วันที่ 24–25 พฤศจิกายน วงได้เปิดตัวเพลง "บีเอ็นเคเฟสติวัล" และเพลง "คิดถึง..." เป็นครั้งแรกในงาน *TOYOTA Master CS:GO Bangkok 2018*

วันที่ 22–23 ธันวาคม วงได้จัดกิจกรรมพิเศษส่งท้ายปี ที่เซ็นทรัลพลาซา เวสต์เกต ในชื่อ ***BNK48 Fan Festival 2018*** รวมพลคนรักบีเอ็นเคโฟร์ตีเอต ภายในงานประกอบไปด้วยนิทรรศการแฟนเฟสติวัล, กิจกรรมบนเวที และโชว์พิเศษจากวงและแฟนคลับของแต่ละสมาชิก

### **พ.ศ. 2562: งานเลือกตั้งเซ็มบัตสึครั้งแรก**

วันที่ 26 มกราคม รอบเช้าวงได้จัดคอนเสิร์ตในชื่อ ***BNK48 Space Mission Concert*** ส่วนรอบเย็นจัดงานประกาศผล**การเลือกตั้งเซ็มบัตสึบีเอ็นเคโฟร์ตีเอต ประจำซิงเกิลที่ 6** โดยผู้ที่คว้าอันดับ 1 ได้แก่ เฌอปราง ซิงเกิลลำดับที่ 6 ชื่อ ***บีกินเนอร์***  ซึ่งประกาศเมื่อวันที่ 17 กุมภาพันธ์ และในวันที่ 2 มีนาคม วงเปิดตัวเพลง "บีกินเนอร์" และเพลงรองในซิงเกิลที่ 6 ชื่อเพลง "ก็เพราะว่าชอบเธอ" ครั้งแรกในคอนเสิร์ตขอบคุณงานเลือกตั้งในชื่อ ***BNK48 Thank you and The Beginner*** ที่ลานฮาร์ทร็อคคาเฟ่ สยามสแควร์ ต่อมาวันที่ 9 มีนาคม วงได้เปิดเผยเพลงรองอีกเพลงในซิงเกิลที่ 6 ชื่อเพลง "Let U Go" ซึ่งเป็นเพลงประกอบภาพยนตร์เรื่อง *Where We Belong* ถือเป็นเพลงแรกที่วงได้ทำเพลงเป็นของตัวเอง

วันที่ 7 เมษายน วงได้ประกาศรายละเอียดอัลบัมที่ 2 ของวงในชื่ออัลบั้ม ***จาบาจา*** ซึ่งประกอบไปด้วยเพลงรอง "Reborn" และเพลง "บ๊ายบาย…นายพลาสติก" รวมถึงเพลงจากซิงเกิลที่ 4–6 ของวงที่ผ่านมาด้วย ต่อมาวันที่ 7–8 พฤษภาคม วงได้จัดคอนเสิร์ตเดี่ยวครั้งแรกของ ณัฐรุจา ชุติวรรณโสภณ (แก้ว) ในชื่อ *BNK48 A Passage To Fly* จัดแสดงทั้งหมด 2 รอบ ที่โรงละครเคแบงก์สยามพิฆเนศ

ต่อมาวันที่ 2 มิถุนายน วงประกาศจัดตั้งวงน้องสาววงใหม่ในประเทศไทย **ซีจีเอ็มโฟร์ตีเอต (อังกฤษ: CGM48)** โดยมีที่ตั้งและทำกิจกรรมอยู่ที่จังหวัดเชียงใหม่เป็นหลัก วันที่ 7 มิถุนายน พิมพ์นิภา ตั้งสกุล (ดีนี่) ได้ประกาศจบการศึกษา ซึ่งเป็นสมาชิกรุ่นที่ 2 คนแรกที่ประกาศจบการศึกษาเนื่องด้วยเหตุผลทางการศึกษา โดยงานที่เธอเข้าร่วมเป็นครั้งสุดท้ายคืองานจับมือของวันที่ 11 สิงหาคม

วันที่ 5 กรกฎาคม วงเปิดตัวอัลบั้มลำดับที่ 2 และเปิดตัวเพลง ***จาบาจา*** พร้อมมิวสิกวีดีโอ และเพลง "Reborn" ในงาน **Everybody Says Jabaja at Iconsiam**

ในวันที่ 10 กรกฎาคม​ พ.ศ.2562 ในงาน **We Need You CGM48 เจ้า** ได้มีการประกาศย้ายสมาชิก 2 คนจาก BNK48 มาที่ **CGM48** คือ ปุณยวีร์ จึงเจริญ​ ย้ายมารับหน้าที่เป็นกัปตันวง และ รินะ อิซึตะ​ ย้ายมารับหน้าที่ ชิไฮนิน หรือ ผู้จัดการของวง และต่อมาวันที่ 30 สิงหาคม พ.ศ. 2562 นวพร จันทร์สุข (เค้ก) ได้ประการศจบการศึกษา ซึ่งเป็นสมาชิกรุ่นที่ 2 คนที่ 2 ที่ประกาศจบการศึกษา

วันที่ 1 กันยายน พ.ศ. 2562 ในงาน Nippon Haku 2019 ได้มีการเปิดตัวยูนิตพิเศษยูนิตแรกของ BNK48 ชื่อว่า **"Mimigumo"** ประกอบไปด้วยสมาชิก 3 คน คือ แพรวา สุธรรมพงษ์ (มิวสิค) , ณปภัช วรพฤทธานนท์ (จ๋า) และ วรัทยา ดีสมเลิศ (ไข่มุก)

วันที่ 19 ตุลาคม พ.ศ. 2562 ในงาน 2-shot event ทางวงได้ประกาศซิงเกิลลำดับที่ 7 ชื่อ ***77 ดินแดนแสนวิเศษ***  และประกาศ Event สอนยิงมิกซ์พร้อมกับสมาชิกขึ้นในวันที่ 21-27 ตุลาคม ณ The Street Ratchada และในวันที่ 30 ตุลาคม ได้เปิดตัวเพลง "77 แดนแสนวิเศษ" ขึ้นในงาน BNK48: The Journey to 7th Single: 77 ดินแดนแสนวิเศษ ณ สถานที่เดียวกัน

วันที่ 2 พฤศจิกายน พ.ศ. 2562 วงได้แสดงคอนเสิร์ตใหญ่ครั้งที่ 2 โดยเป็นการแสดงของ BNK48 2nd Generation Concert **"Blooming Season"** ที่ BITEC Bangna Hall 106 และต่อมาวันที่ 5 พฤศจิกายน มะอิระ คูยามา (มัยร่า) ได้ประกาศจบการศึกษา เป็นสมาชิกรุ่นที่ 2 คนที่สามที่ประกาศจบการศึกษา

วันที่ 16 พฤศจิกายน พ.ศ. 2562 วงได้ประกาศสเตจใหม่ของทีมบีทรี (BIII) และก่อตั้งทีมเอ็นไฟว์ (NV) ซึ่งประกอบด้วยสมาชิก 20 คน ต่อมาในวันที่ 18 พฤศจิกายน วงได้ประกาศจัดงานแฟนมีตของยูนิต **Mimigumo** "Secret of Mimigumo" ในวันเสาร์ที่ 21 ธันวาคมและวันอาทิตย์ที่ 22 ธันวาคมที่โรงละคร K Bank สยามพิฆเนศ ชั้น 7 สยามสแควร์วัน

วันที่ 8 ธันวาคม พ.ศ. 2562 วงได้ประกาศซิงเกิลลำดับที่ 8 ชื่อ ***High Tension*** และประกาศจัด**งานเลือกตั้งครั้งที่สองของวง** โดยมีสมาชิกทาง **CGM48** เข้าร่วมในครั้งนี้ด้วย

### **พ.ศ. 2563-ปัจจุบัน: รุ่นที่ 3**

วันที่ 17 มกราคม พ.ศ. 2563 ดุสิตา กิติสาระกุลชัย (แนทเธอรีน) และ ณัชชา กฤษฎาสิมะ (อุ้ม) ได้ประกาศจบการศึกษา เป็นสมาชิกรุ่นที่ 2 คนที่สี่และห้าที่ประกาศจบการศึกษา ต่อมาวันที่ 8 กุมภาพันธ์ มนัญญา เกาะจู (นิ้ง) สมาชิกรุ่นที่ 1 ได้ประกาศจบการศึกษาผ่านทางไลฟ์ของแอพ iAM48 สำหรับงานสุดท้ายที่ทั้งสามคนจะเข้าร่วมคืองานจับมือ BNK48 7th Single 77 no Suteki na Machi e Handshake Event วันที่ 15–16 กุมภาพันธ์

วันที่ 23 กุมภาพันธ์ พ.ศ. 2563 วงได้เปิดตัวเพลง ไฮเทนชัน พร้อมมิวสิกวิดีโอในงาน **Welcome to High Tension Company** ณ ลานรีเวอร์ พาร์ค ไอคอนสยาม

วันที่ 9 มิถุนายน พ.ศ. 2563 ทางวงได้จัดกิจกรรมฉลอง 100M views เพลงโดดดิด่ง ทางไลฟ์เฟสบุ๊ก พร้อมกับแฟนคลับจำนวนทั้งสิ้น 100 คน ต่อมาในวันที่ 11 มิถุนายน เพลินพิชญา โกมลารชุน (จูเน่) สมาชิกรุ่นที่ 2 ได้ประกาศจบการศึกษาผ่านทางไลฟ์ของแอพ iAM48 โดยเธอยังมีผลงานกับทางวงอยู่คือ ซิงเกิลลำดับที่ 9 ก่อนจะย้ายไปเป็นนักแสดงเต็มตัว ต่อมาวันที่ วันที่ 26 กรกฎาคม วงได้เปิดตัวเพลง เฮฟวีโรเทชัน พร้อมมิวสิควิดีโอในงาน BNK48 Wonderland ณ อัลตร้า อารีน่า ฮอลล์ โชว์ดีซี

วันที่ 9 สิงหาคม พ.ศ. 2563 ทางวงได้มีการแสดงรอบสื่อเปิดเธียเตอร์ใหม่ และได้เปิดตัวสมาชิกรุ่นที่ 3 จำนวน 19 คน ที่ BNK48 The Campus เดอะมอลล์บางกะปิ ต่อมาวันที่ 26 กันยายน มีการจัดงานเป่ายิ้งฉุบเลือกเซ็มบัตสึครั้งแรกในชื่อ "BNK48 JANKEN Tournament 2020 – The Senbatsu of Destiny" ที่ศูนย์การค้ายูเนี่ยน มอลล์ ซึ่งเป็นงานที่ใช้การแข่งขันเป่ายิ้งฉุบในการเลือกเซ็มบัตสึเพลงหลักของอัลบั้มที่สามของวง ซึ่งผู้ชนะเลิศได้แก่ ณัฐกุล พิมพ์ธงชัยกุล (จีจี้) ได้เป็นเซ็นเตอร์เพลงหลักอัลบั้มที่สาม ต่อมาในวันที่ 5 พฤศจิกายน จุฑามาศ คลทา (เข่ง) และ ปวีณ์ธิดา สกุลพิพัฒน์ (ฟีฟ่า) ได้ประกาศจบการศึกษาเป็นคนที่ 7 และ 8 ของรุ่นที่ 2 ตามลำดับ โดยฟีฟ่ายังคงเป็นศิลปินในค่าย iAM ส่วนงานสุดท้ายที่ทั้ง 2 คนเข้าร่วมคือการแสดงแบบเดี่ยวในโรงละคร โดยเข่งจะแสดงในวันที่ 4 ธันวาคม ส่วนฟีฟ่าจะแสดงภายในสิ้นเดือนธันวาคม วันที่ 29 พฤศจิกายน วงได้ประกาศรายละเอียดอัลบั้มที่ 3 ของวงในชื่ออัลบั้ม *วาโรตะพีเพิล* ซึ่งประกอบไปด้วยเพลงหลักชื่อเดียวกับอัลบั้ม เพลงจากซิงเกิลที่ 7–9 ของวง รวมถึงเพลงประกอบสารคดี *วันเทก*, ซีรีส์ *One Year 365 วัน บ้านฉัน บ้านเธอ* และภาพยนตร์ *ไทบ้าน x BNK48 จากใจผู้สาวคนนี้*

ในปีเดียวกัน มีการตั้งไลร่า (Lyra) เป็นกลุ่มย่อย (ยูนิต) ที่ 2 เกิดขึ้นจากความร่วมมือระหว่างบีเอ็นเคโฟร์ตีเอตและยูนิเวอร์แซลมิวสิกกรุป ซิงเกิลแรกของยูนิต "LYRA" เผยแพร่ในวันที่ 7 ตุลาคม พ.ศ. 2563

### พ.ศ. 2564

วันที่ 8 มกราคม วงได้เปิดตัวเพลง Warota People เพลงหลักของอัลบั้มที่สามพร้อมกับงาน 2-shot

### **ทีมบีทรี (Team BIII)**

ทางวงได้ก่อตั้งทีมบีทรี (Team BIII) เมื่อวันที่ 24 ธันวาคม พ.ศ. 2560 ปัจจุบันประกอบด้วยสมาชิก 19 คน

หัวหน้าทีมบีทรีคือ ปัญสิกรณ์ ติยะกร และรองหัวหน้าคือ เจนนิษฐ์ โอ่ประเสริฐ

### **ทีมเอ็นไฟว์ (Team NV)**

ทางวงได้ก่อตั้งทีมเอ็นไฟว์ (Team NV) เมื่อวันที่ 16 พฤศจิกายน พ.ศ. 2562 ปัจจุบันประกอบด้วยสมาชิก 18 คน

หัวหน้าทีมเอ็นไฟว์คือ อิสราภา ธวัชภักดี และรองหัวหน้าทีมคือ จิรดาภา อินทจักร

### **เค็งคิวเซย์ (*Kenkyūsei)***

สมาชิกฝึกหัด ปัจจุบันมีอยู่ 5 คน เป็นตำแหน่งของสมาชิกที่ยังไม่ได้รับการเลื่อนขึ้นขึ้นสู่ทีมใดทีมหนึ่ง โดยจะเป็นตัวสำรองให้กับทีมหลักในการแสดงในเธียร์เตอร์ และสมาชิกวงทุกคนที่ได้รับการคัดเลือกเข้ามาใหม่จะอยู่ในสถานะ เค็งคิวเซย์ ก่อนเลื่อนขี้นสู่ทีมใหม่

## อดีตสมาชิก

สมาชิกที่ออกจากวงจะถือว่า "จบการศึกษา" คล้ายคลึงกับวงรุ่นพี่และบางครั้งจะมีการจัดคอนเสิร์ตอำลาแก่สมาชิกที่จะออกจากวง

## การจัดการ

**ฺBNK48 Office** เป็นบริษัทที่จัดตั้งขึ้นมาเพื่อดูแลจัดการวงโดยเฉพาะ โดยเป็นการร่วมทุนระหว่างโรส อาร์ทิสท์ เมเนจเม้นท์ 51% และเอเคเอส 49% และมี จิรัฐ บวรวัฒนะ เป็นประธานบริษัท ซึ่งเป็นพี่ชายของ ณัฐพล บวรวัฒนะ ผู้จัดการวง โดยที่สมาชิกวงแต่ละคนจะได้รับสัญญา 6 ปี และสามารถต่ออายุสัญญาใหม่ได้

### **การเงิน**

จิรัฐ บวรวัฒนะ ประธานบริษัท บีเอ็นเคโฟร์ตีเอต ออฟฟิศ กล่าวว่าบริษัทจะลงทุนเป็นจำนวนเงิน 200 ล้านบาทภายในปี พ.ศ. 2560 และ 2561 โดยคาดหวังว่าจะคืนทุนได้ในปี พ.ศ. 2562 ซึ่งจิรัฐได้กล่าวอีกว่าจะทำการประชาสัมพันธ์วงนี้ผ่านทางโซเชียลมีเดียเป็นส่วนใหญ่ และรายได้หลักจะมาจาก 4 ช่องทางเท่า ๆ กันคือ การขายสินค้าของวง การขายบัตรเข้าชมโรงละคร การเป็นสปอนเซอร์ และการไลฟ์สดในแอปพลิเคชันวูฟ (Voov) นอกจากนี้วงยังได้รับการสนับสนุนจากคูลเจแปนซึ่งเป็นผู้สนับสนุนด้านการเงินให้แก่วงน้องสาวต่างประเทศของเอเคบีโฟร์ตีเอต

เมื่อวันที่ 11 มิถุนายน 2561 วงได้ก่อตั้งบริษัทชื่อ "บีเอ็นเค โปรดักชั่น" ร่วมกับเวิร์คพอยท์ เอ็นเทอร์เทนเมนท์ ด้วยทุนจดทะเบียนแรกเริ่ม 4 ล้านบาท มีจุดประสงค์หลักคือการผลิตรายการโทรทัศน์และงานคอนเสิร์ต

วัฒนพงษ์ ใจวาท คอลัมนิสต์แบรนด์อินไซด์ ได้ให้การประเมินว่าปัจจุบันวงมีมูลค่าประมาณ 520.7 ล้านบาท

### **ข้อวิจารณ์**

หลายครั้งที่ผ่านมา บีเอ็นเคโฟร์ตีเอต ออฟฟิศ มักได้รับคำวิพากษ์วิจารณ์ถึงกรณีการผลิตสินค้าที่มีคุณภาพต่ำกว่ามาตรฐาน นักวิจารณ์บางคนได้ตั้งข้อสงสัยและคำถามเกี่ยวกับเป้าหมายของบริษัทที่จะบรรลุผลตามได้เป้า โดยตั้งข้อสังเกตว่าเป็นผลมาจากการจัดการวงที่ไม่ได้คุณภาพ และขาดแผนการในอนาคตที่ชัดเจน ซึ่ง ณัฐพงศ์ ไชยวานิชย์ผล คอลัมนิสต์ด้านวัฒนธรรมญี่ปุ่นและผู้ดำเนินรายการท่องเที่ยว ได้มองว่าบริษัท "ยังไม่มีความพร้อม" เนื่องจากขาดการประชาสัมพันธ์ที่ดี และไม่สามารถวางแผนกิจกรรมหรือประกาศรายละเอียดได้ก่อนเนื่องจากต้องมีการตรวจสอบจำนวนผู้เข้าชม นอกจากนี้เขายังชี้ให้เห็นว่ายอดขายรวมของซิงเกิลแรกอยู่ที่ 13,500 แผ่น ซึ่งเป็นตัวเลขที่ค่อนข้างต่ำ และกิจกรรมเชิงพาณิชย์ที่ถือว่าเป็นแหล่งรายได้หลักของกลุ่มนั้นมีฐานกลุ่มคนดูที่เฉพาะ ณัฐพงศ์ยังกล่าวอีกว่าตัวบริษัทเองต้องแบกรับความเสี่ยงเป็นอย่างมากที่จะต้องดูแลศิลปิน 30 คน และอาจจะไม่สามารถอยู่รอดในทางธุรกิจได้เกิน 2 ปี

นอกจากนี้ เฉลิมพล สูงศักดิ์ นักร้องนำวงซีลพิลโลว์ ได้เสริมว่าหนึ่งในจุดอ่อนของวงนี้ก็คือการนำสมาชิกวงที่มีความสามารถแตกต่างกันมาคัดเลือกด้วยวิธีเดียวกันหมด ทำให้เกิดความเหลื่อมล้ำ ทั้งที่ค่ายอาจนำความสามารถด้านอื่นมาเป็นจุดขายได้เวลาออกงาน

## สถานที่

### **Digital Studio**

"ตู้ปลา" เป็นสถานที่ไลฟ์สดสำหรับทำกิจกรรมสำหรับ **BNK48** ตั้งอยู่ในศูนย์การค้า

The EmQuartier ติดกับ BTS พร้อมพงษ์ และ **VOOV** เป็นแอพลิเคชันสำหรับไลฟ์สด ซึ่งต้องตามเช็คตารางไลฟ์ของเหล่าเมมเบอร์รายวัน

หลังจากได้ทำการไลฟ์สดที่ ศูนย์การค้า The EmQuartier มาตั้งแต่วันที่ 3 มิถุนายน พ.ศ. 2560 ถึง 26 กันยายน พ.ศ. 2562 ก็ได้ย้ายสถานที่ไปอยู่ใน ศูนย์การค้า MBK Center

### **BNK48 Theater : The Campus**

"**BNK48 เธียเตอร์"** เป็นสถานที่แสดงโชว์ทุกวันเสาร์-อาทิตย์ ตั้งอยู่ที่ The Mall บางกะปิ

ชั้น 4 ข้างในเป็นโรงละครขนาด 350 ที่นั่ง บริเวณรอบนอกเป็น **BNK48 Cafe** ร้านอาหารและเครื่องดื่ม, ร้านขายของที่ระลึกและสำนักงานอีกด้วย โดยเปิดตัวในวันที่ 11 พฤษภาคม พ.ศ. 2561

## กิจกรรม

### **BNK 48 Handshake**

"งานจับมือ" ถือเป็นกิจกรรมหลักที่เหล่าโอตะได้มีโอกาศมาพบกับเมมเบอร์ที่ชื่นชอบ โดยจะจัดขึ้นตามระยะเวลาที่เหมาะสม อย่างเช่น หลังจากออกซิงเกิล เพื่อให้ได้สานสัมพันธ์กับเหล่าไอดอล ซึ่งค่าบัตรจับมือ ราคา 500 บาท สามารถซื้อได้ผ่านทางเว็บไซต์, เธียเตอร์ และ ตู้ปลา BNK48

### **กิจกรรมการกุศล**

เมื่อวันที่ 6 สิงหาคม พ.ศ. 2560 วงได้จัดงานประมูลรูปสมาชิกในวงเพื่อนำเงินไปช่วยเหลือผู้ประสบอุทกภัยในภาคตะวันออกเฉียงเหนือ ซึ่งรูปของสมาชิกที่มีราคาสูงที่สุดคือ เฌอปราง อารีย์กุล ประมูลได้ไป 77,000 บาท

### **งาน 2-Shot**

งาน 2-Shot ครั้งแรกจัดขึ้นในชื่อ *BNK48 1st Album “RIVER”* ในวันที่ 29-30 กันยายน และ 20-21 ตุลาคม พ.ศ. 2561 โดยเป็นการถ่ายรูปคู่กับสมาชิกโดยใช้โทรศัพท์มือถือเท่านั้น

 20-21 October 2018
 15-16 December 2018
 22-23 December 2018
 **BNK48 2nd Album: Jabaja 2-Shot Event** | 27-28 July 2019
 19-20 October 2019

### **งานเลือกตั้งเซ็มบัตสึ**

**งานเลือกตั้งเซ็มบัตสึ (Senbatsu General Election)** เป็นการค้นหาสมาชิกวงที่ได้รับความนิยมจากมุมมองของแฟนคลับ ซึ่งการลงคะแนนสามารถทำได้ผ่านการซื้อแผ่นซีดีซิงเกิลที่บรรจุบัตรลงคะแนนไว้อยู่ เพื่อให้แฟนคลับสามารถโหวตสมาชิกที่ตนชื่นชอบ โดยสมาชิกที่ได้รับคะแนนโหวตมากที่สุด (16 อันดับแรก) จะได้รับการประชาสัมพันธ์ในซิงเกิลเลือกตั้งนั้น ๆ หรือเรียกว่า "เซ็มบัตสึ" สมาชิกที่มีคะแนนสูงเป็น 7 อันดับแรกจะเรียกว่า "คามิเซเวน" (*Kami 7*) และสมาชิกที่ได้อันดับ 1 จะได้รับตำแหน่ง "เซ็นเตอร์" โดยวันที่ 30 กันยายน พ.ศ. 2561 วงได้ประกาศจัดงานเลือกตั้งเซ็มบัตสึเป็นครั้งแรก ในชื่อ *BNK48 6th Single Senbatsu General Election* ซึ่งจะเกิดขึ้นในวันที่ 26 มกราคม พ.ศ. 2562 ที่อิมแพ็ค อารีน่า เมืองทองธานี

### **งานกีฬาสี**

งานกีฬาสี (*Dai Undoukai*) เดิมเป็นงานแข่งขันกีฬาในหลากหลายประเภท โดยแบ่งตามทีมของแต่ละวงของ 48 Group ซึ่งทีมที่ชนะจะได้รับรางวัล และทีมที่โหล่จะมีบทลงโทษที่แตกต่างกันออกไป ซึ่งงานกีฬาสีครั้งแรกของวงในชื่องาน ***เทศกาลกีฬาบางกอก๔๘*** ได้ปรับรูปแบบทีมเป็นการให้สมาชิกวงจับสลากแบ่งเป็น 4 สี ประกอบด้วย สีม่วง, สีชมพู, สีเหลือง และสีฟ้า โดยงานจะจัดขึ้นในช่วงเดือนกันยายน พ.ศ. 2562

## ผลงาน

### **ผลงานเพลง**

#### **อัลบั้ม**

2. Aitakatta –อยากจะได้พบเธอ–
3. Oogoe Diamond –ก็ชอบ ให้รู้ว่าชอบ–
4. 365nichi no Kamihikouki –365 วันกับเครื่องบินกระดาษ–
5. Koisuru Fortune Cookie –คุกกี้เสี่ยงทาย–
6. BNK48
7. Skirt, Hirari –พลิ้ว–
8. Shonichi –วันแรก–
9. Sakura no Hanabiratachi –ความทรงจำและคำอำลา–
10. Namida Surprise! –ประกายน้ำตาและรอยยิ้ม–
11. Anata to Christmas Eve –คำสัญญาแห่งคริสต์มาสอีฟ–
12. RIVER (off vocal ver.)
* DVD
1. River (Music Video)
2. Aitakatta อยากจะได้พบเธอ (Story Version)
3. Koisuru Fortune Cookie คุกกี้เสี่ยงทาย (Music Video)
4. Shonichi The Stories
5. Shonichi วันแรก (Music Video)
 2019
2. Reborn
3. Kami7 Go Green –บ๊ายบาย...นายพลาสติก–
4. Kimi wa Melody –เธอคือ...เมโลดี้–
5. Tsugi no Season –ฤดูใหม่–
6. Yume e no Route –หมื่นเส้นทาง–
7. BNK Festival
8. Mata Anata no Koto wo Kangaeteta –คิดถึง...–
9. Temodemo no Namida –ถึงแม้จะมีน้ำตา–
10. Beginner
11. Kimi no Koto ga Suki Dakara –ก็เพราะว่าชอบเธอ–
12. LET U GO
13. Jabaja (off vocal ver.)
14. Reborn (off vocal ver.)
15. Kami7 Go Green –บ๊ายบาย...นายพลาสติก– (off vocal ver.)

#### **เพลงในเธียเตอร์**

(ปาร์ตี้ในฝัน)
(1st Stage)
2.Dear my teacher เดียร์มายทิชเชอร์
3.Doku Ringo wo Tabesasete แอปเปิ้ลอาบยาพิษ
4.Skirt Hirari -พลิ้ว-
5.Classmate เพื่อคนพิเศษ
6.Anata to Christmas Eve คำสัญญาแห่งคริสต์มาสอีฟ
7.Kiss wa Dame yo จูบ...ไม่ได้นะ
8.Hoshi no Ondo อุณหภูมิของดวงดาว
9.Sakura no Hanabiratachi ความทรงจำและคำอำลา
 2020
(เสียงระฆังแห่ง
ความฝัน)
(2nd Stage)
2.Saishuu Bell ga Naru
3.Boyfriend no Tsukurikata
4.Erai Hito ni Naritakunai
5.Return Match
6.Hatsukoi Dorobou
7.Gomen ne Jewel
8.Oshibe to Meshibe to Yoru no Chouchou
9.16nin Shimai no Uta
10.Stand up
11.Coolgirl
 Theater no Megami
(เทพธิดาเธียเตอร์)
1.Yuuki no Hammer ลุยเข้าไป
2.Inseki no Kakuritsu ปรากฎการณ์รัก
3.Ai no Stripper รักที่อยากจะปลดเปลื้อง
4.Theater no Megami เทพธิดาเธียร์เตอร์
5.Hatsukoi yo, Konnichiwa เสียงหัวใจตึกตัก
6.Arashi no Yoru ni wa ถึงผิดก็ยอม
7.Candy แคนดี้
8.Locker Room Boy ล็อกเกอร์รูมบอย
9.Yokaze no Shiwaza พระจันทร์เสี้ยว
10.100 Meter Conbini ร้านสะดวกซื้อร้อยเมตร
11.Suki Suki Suki ซึกิ ซึกิ ซึกิ
12.Sayonara no Kanashibari หัวใจคนถูกเท
13.Shiokaze no Shoudaijou อ้อมกอดของยาย

#### **ยูนิตพิเศษ**

Kaimook
Jaa
2. Myujikkii (มิวจิคกี้)
 2020
Jennis
Noey,
Fond,
New,
Niky

#### **มิวสิควิดีโอ**

*BNK48*

*ร่วมกับวงพี่สาว **AKB48***

 Hito natsu no deki goto

*ศิลปินอื่น*

### **หนังสือ**

 B Side
 BNK48 Most Dream
 2019
 BNK48 "Kami VII"
 BNK48 2nd Anniversary